|  |
| --- |
| Til: AMU |
| Dato: 26. februar 2024 |

HMSB

**Notat**

# Oppfølging etter knivstikking i Gydas vei 24. august 2023

Etter hendelsen i Gydas vei er det utarbeidet en evalueringsrapport med utgangspunkt i krisehåndtering på sentralt nivå. Rapporten er utarbeidet med bakgrunn i evalueringsskjema sendt til medlemmer av SBL, BHT, ledelsen ved FAI, og ledelsen ved MN. Det ble også sendt skjema til STAMI og leder for VAS ved UiO. Rapporten beskriver i korte trekk hendelsesforløpet og gir en grov oversikt over iverksatte tiltak. Rapporten gir også en oversikt over forebyggende tiltak herunder risikovurderinger og kurstilbud ved UiO, samt drøfter bygningsmessige tilpasninger. I siste del av rapporten foreslås en rekke tiltak vedrørende krisehåndtering på sentralt nivå og tre tiltak i det forebyggende sporet.

Parallelt med evalueringsrapporten iverksatte Arbeidstilsynet et tilsyn etter hendelsen. Arbeidstilsynet har bedt om ulike typer dokumentasjon, og har i rapport av 21.12.23 gitt varsel om fire pålegg med frist til 13. mars 2024. UiO har i tilbakemelding til Arbeidstilsynet av 25.01.24 kommentert påleggene og bedt om forlenget frist for å lukke disse. Arbeidstilsynets rapport og pålegg omhandler først og fremst Seksjon for galenisk farmasi og samfunnsmedisin, men det vil være helt naturlig at man ser på hele UiO i arbeidet med å lukke påleggene.

I møtet vil tiltak fra evalueringsrapporten, deler av Arbeidstilsynets rapport og UiOs svar bli presentert.

Med hilsen  
Johan Løberg Tofte